Ecgfrith ble gjort til konge av Deira i 664, et underkongedømme av Northumbria, og han ble konge av Northumbria ved sin fars død den 15. februar 670. Han hadde giftet seg med Æthelthryth, datter av Anna av East Anglia, i 660. Imidlertid tok hustruen sløret og ble nonne kort tid etter at Ecgfrith ble konge, en beslutning som var muligens årsaken til hans lange krangel og strid med Wilfred, erkebiskop av York. Ecgfrith giftet seg med en ny kvinne, Eormenburg, en gang før 678. Dette året var det han fikk forvist Wilfrid fra sitt kongedømme.